**APSTIPRINĀTS**

ar Ādažu novada pašvaldības domes

2025. gada 24.aprīļa lēmumu Nr. «DOKREGNUMURS»

**NOSACĪJUMI**

Zemes ierīcības projekta izstrādei zemes vienībā

Vecštāles ielā 28, Kadagā

1. **Pamatojums.**

Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa, Zemes pārvaldības likuma 7.panta pirmā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 24.04.2025. lēmums Nr. «DOKREGNUMURS».

1. **Darba mērķis.**

Pamatot zemes vienības Vecštāles ielā 28, Kadagā, Ādažu pag., Ādažu nov., ar kadastra apzīmējumu 80440050009 sadalīšanu.

1. **Darba uzdevums.**
   1. Zemes vienībai ar kadastra apzīmējumu 80440050009 (9,8 ha) izstrādāt zemes ierīcības projektu saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.
   2. Zemes ierīcības projektu izstrādāt saskaņā ar Ādažu novada teritorijas plānojumu un tā teritorijas izmantošanas un apbūves noteikumiem.
2. Darba saturs. Zemes ierīcības projekta sastāvdaļas saskaņā ar Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. nodaļas prasībām:
   1. Paskaidrojuma raksts.
   2. Grafiskā daļa.
3. Darba izstrādāšanas nosacījumi.
   1. Zemes ierīcības projekta robežas: zemes vienības ar kadastra apzīmējumu 80440050009 robežas.
   2. Projekta grafisko daļu izstrādāt digitālā veidā vektordatu formā (\*.*dwg*, \*.*dgn* vai \*.*shp* datņu formātā) uz atbilstošas detalizācijas uzmērījuma plāna.
   3. Saskaņā ar Ādažu novada teritorijas plānojumu zemes vienība ar kadastra apzīmējumu 80440050009 atrodas Savrupmāju apbūves teritorijā (DzS1), kurā atbilstoši Teritorijas izmantošanas un apbūves noteikumu 355.punktam minimālā jaunveidojamā zemes gabala platība noteikta 5000 m2, Transporta infrastruktūras teritorijā (TR), kur minimālā jaunveidojamā zemes gabala platība noteikta pēc funkcionālās nepieciešamības, Ūdeņu teritorijā (Ū), kur minimālā jaunveidojamā zemes gabala platība netiek noteikta, Dabas un apstādījumu teritorijā (DA), kur minimālā jaunveidojamā zemes gabala platība netiek noteikta.
   4. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, adresācija, nekustamā īpašuma lietošanas mērķi.
   5. Ielu sarkanās līnijas izdalīt atsevišķā zemes vienībā (-s).
   6. Projektējot zemes vienību sadalījumu, paredzēt piekļuvi zemes vienībai ar kadastra apzīmējumu 80440050117.
   7. Projektējot zemes vienību sadalījumu, paredzēt vismaz vienu piekļuvi līdz Krūmiņupītei, kas atrodas starp zemes vienību ar kadastra apzīmējumu 80440050117 un sadalāmo zemes vienību Vecštāles ielā 28, Kadagā, lai nodrošinātu pēc iespējas tuvāku piekļūšanu Gaujai.
   8. Zemes ierīcības projektā precizēt applūstošās teritorijas robežu ar datiem no LVĢMC.
   9. Projekts jāsaskaņo ar šādām institūcijām:
      1. AS “Sadales tīkls”;
      2. SIA “Ādažu ūdens”;
      3. VSIA "Zemkopības ministrijas nekustamie īpašumi", ja projektētajā teritorijā ir valsts nozīmes meliorācijas sistēmas;
      4. Ādažu novada pašvaldības aģentūras “Carnikavas komunālserviss” speciālistiem;
   10. Projektu saskaņot ar būvju nekustamā īpašuma “Gaujiena” (kadastra Nr. 8044 505 0005) īpašnieku.
   11. Gadījumā, ja nekustamam īpašumam ir apgrūtinājumi, aizliegumi, zemes ierīcības projektu nepieciešams saskaņot ar to uzturētājiem.
   12. Pirms projekta saskaņošanas uzsākšanas zemes ierīcības projekts jāsaskaņo ar Ādažu novada pašvaldības teritorijas plānotāju.
   13. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā \*dgn vai \*dwg formātā.
   14. Zemes ierīcības projekta grafisko daļu nodot un reģistrēt SIA „Mērniecības Datu Centrs”.
4. Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā [www.geolatvija.lv](http://www.geolatvija.lv/).

Vecākais teritorijas plānotājs M.Cinis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU